ด้วยคอนเซ็ปของอาหารที่แปลกแหวกแนว
เลยต้องขอโดนสักที!!

บรรยากาศร้านตกแต่งสไตล์โมเดิน เพดานสูงโปร่ง พื้นที่ร้านกว้างขวาง นั่งแล้วดูโล่งโปร่งสบายดี
เมนูก็มีให้เลือกหลากหลาย ล้วนแต่แปลกๆทั้งนั้น
แต่จานเล็กและให้ปริมาณน้อย แต่ก็ทำให้ได้กินหลายเมนู

มาที่อาหารกันบ้าง
แน่นอนว่าอาหารญี่ปุ่น ขาดไม่ได้ คือวาซาบิ
เมื่อมารวมกับส้มตำในชื่อเมนูชื่อยาว
"ส้มคำวาซาบิแซลมอนซาชิมิ" 175฿
ใครชอบทานวาซาบิไม่ผิดหวังแน่
รสชาติแซ่บซี๊ด วาซาบิขึ้นจมูกกำลังดี
ถึงแซลมอนไม่สดมาก แต่อยู่ในส้มตำจานนี้ก็อร่อยดี

"เกี๊ยวซ่าซอสมะขามหวานเผ็ด" 90฿
ตัวเกี๊ยวซ่าเป็นแบบปกติ แต่แปลกที่น้ำซอส
เป็นซอสมะขามเปรี้ยวนิดๆ คีบเกี๊ยวซ่าจิ้มซอสมะขาม อร่อยแปลกดีจริง

"ข้าวห่อสาหร่ายไส้น้ำพริกหมูแซ่บเว่อร์" 100฿
ข้าวห่อจานนี้ ขอบอกว่าแปลกใหม่และอร่อยมาก
แต่รสชาติออกเผ็ดตามชื่อเมนูที่ว่าแซ่บเว่อร์!!
มีน้ำพริกหมูแยกใส่ถ้วยมาให้แซ่บอีกต่างหาก
ใครชอบกินรสจัด แนะนำจานนี้เลย

รวมมิตรยากิ ชุดเล็ก
เป็นจานย่าง มีเห็ดและกุ้งพันเบคอนย่าง
อร่อยดีนะ แต่ให้มาน้อยไปหน่อย

สุดท้าย ลาบแซลมอนซาชิมิ 180฿
แซลมอน กินกับลาบ ก็อร่อยนะ...จะบอกให้

สรุปร้านนี้ประทับใจ ไม่ผิดหวังที่เข้ามาลอง


